**Vandretur om Vandkraftsøen**
 **Veteran Café Nordvest fortsætter vores vandreruter
med en tur rundt om Hjertestien og Vandkraftsøen.**

Vi mødes kl. 10.00 på rasteplads over for Vandkraftsøen, Holstebro.

Vi vandrer en kort tur på Hjertestien (5,6 km) i Holstebro og for dem som vil tage ca. 9 km mere, er Vandkraftsøen med hængebroen oplagt.

Vi går Hjertestien, så alle kan følge med (snakke-tempo) og Vandkraftsøen noget hurtigere (5,5 km/t).

Vi holder pause, når vi kommer retur til bilerne ved 11:30-tiden.
Den lange tur holder rast ved Tvismølle og er retur ved bilerne ved 14-tiden.

Husk godt humør, vand og snaks til turen, samt tøj efter vejret.

# Link [Hjertestien](https://hjerteforeningen.dk/hjertestier/rute/holstebro/).
# Link [Vandkraftsøen](https://www.visitholstebro.dk/holstebro/planlaeg-din-tur/vandkraftsoeen-naturomraade-gdk670893).

Det er gratis at deltage.

Pårørende er velkomne som altid.
Hunde er velkomne, men skal holde i snor!

Tilmelding er ikke nødvendigt.